
VILNIAUS RAJONO SAVIVALDYBĖS TARYBA

SPRENDIMAS
DĖL SUTIKIMO REORGANIZUOTI
VILNIAUS R. MEDININKŲ ŠV. KAZIMIERO GIMNAZIJĄ

2024 m. balandžio 26 d. Nr. T3-84
Vilnius

Vadovaudamasi Lietuvos Respublikos civilinio kodekso 2.97 straipsnio 3 dalimi, 2.99 straipsnio 1 ir 2 dalimis ir 2.101 straipsnio 1 dalimi, Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos švietimo įstatymo 44 straipsnio 2 ir 6 dalimis, Lietuvos Respublikos biudžetinių įstaigų įstatymo 5 straipsnio 3 dalies 5 punktu,  24 straipsniu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“, 18 punktu ir įgyvendindama Vilniaus rajono savivaldybės bendrojo ugdymo mokyklų tinklo pertvarkos 2021-2025 metų bendrąjį planą, patvirtintą Vilniaus rajono savivaldybės tarybos 2021 m. vasario 26 d. sprendimu Nr. T3-39 „Dėl Vilniaus rajono savivaldybės bendrojo ugdymo mokyklų tinklo pertvarkos 2021-2025 metų bendrojo plano patvirtinimo“, Vilniaus rajono savivaldybės taryba nusprendžia:
1.	Sutikti iki 2024 m. rugpjūčio 31 d. reorganizuoti Vilniaus r. Medininkų šv. Kazimiero gimnaziją prijungiant ją kartu su Vilniaus r. Medininkų šv. Kazimiero gimnazijos Medininkų ikimokyklinio ugdymo skyriumi prie Vilniaus r. Rukainių gimnazijos ir suteikiant pavadinimą Vilniaus r. Rukainių gimnazijos Medininkų skyrius.
2.	Nustatyti, kad:
2.1.	reorganizavimo tikslas – užtikrinti racionalų ugdymui skirtų lėšų panaudojimą; 
2.2.	reorganizavimo būdas – prijungimas;
2.3.	reorganizuojama biudžetinė įstaiga – Vilniaus r. Medininkų šv. Kazimiero gimnazija kartu su Vilniaus r. Medininkų šv. Kazimiero gimnazijos Medininkų ikimokyklinio ugdymo skyriumi;
2.4.	reorganizavime dalyvaujanti biudžetinė įstaiga – Vilniaus r. Rukainių gimnazija;
2.5.	 po reorganizavimo veiksianti biudžetinė įstaiga – Vilniaus r. Rukainių gimnazija vykdys ikimokyklinio, priešmokyklinio, pradinio, pagrindinio ir vidurinio ugdymo programas, jos struktūrinis padalinys – Vilniaus r. Rukainių gimnazijos Medininkų skyrius vykdys ikimokyklinio, priešmokyklinio, pradinio, pagrindinio ir vidurinio ugdymo programas;
2.6.	po reorganizavimo veiksiančios biudžetinės įstaigos Vilniaus r. Rukainių gimnazijos savininko teises ir pareigas įgyvendins Vilniaus rajono savivaldybes meras ir Vilniaus rajono savivaldybės taryba.
3.	Pavesti Vilniaus r. Rukainių ir Vilniaus r. Medininkų šv. Kazimiero gimnazijų vadovams:
3.1.	parengti Vilniaus r. Medininkų šv. Kazimiero gimnazijos prijungimo prie Vilniaus r. Rukainių gimnazijos reorganizavimo sąlygų aprašą, jį viešai paskelbti ir pateikti Juridinių asmenų registrui ne vėliau kaip pirmą viešo paskelbimo apie reorganizavimo sąlygų aprašo sudarymą dieną, taip pat raštu pranešti visiems kreditoriams apie reorganizavimo sąlygų aprašo parengimą;
3.2.	ne anksčiau kaip po 30 dienų nuo viešo paskelbimo pateikti reorganizavimo sąlygas tvirtinti Vilniaus rajono savivaldybės tarybai.
4.	Įpareigoti Vilniaus r. Medininkų šv. Kazimiero gimnazijos direktorių:
4.1.	teisės aktų nustatyta tvarka ir terminais pranešti savo vadovaujamos švietimo įstaigos darbuotojams apie darbo sąlygų pakeitimą bei iki 2024 m. rugpjūčio 31 d. atlikti darbo sąlygų pakeitimą darbo sutartyse arba įforminti darbo sutarčių su šiais darbuotojais nutraukimą apie darbo sutarties nutraukimą įspėjus juos Lietuvos Respublikos darbo kodekso 57 ir 64 straipsniuose nustatyta tvarka;
4.2.	apie šį Vilniaus rajono savivaldybės tarybos sprendimą „Dėl sutikimo reorganizuoti Vilniaus r. Medininkų šv. Kazimiero gimnaziją“ raštu pranešti kiekvieno ugdytinio tėvams ne vėliau kaip per vieną mėnesį nuo šio sprendimo priėmimo dienos.
5.	Paskelbti sprendimą Teisės aktų registre ir Vilniaus rajono savivaldybės tinklalapyje.


Savivaldybės meras	Robert Duchnevič

